船灣淡水湖

船灣淡水湖係香港一水塘，係全球第一個起喺海嘅水塘，一九六八年起好之時，佢條主壩係全球大壩前列。船灣淡水湖喺大埔東北，起喺船灣海，而南便係赤門。成個水塘歸入船灣郊野公園，環境受到保護。個水塘係儲食水。香港來計，佢面積最大，有廿四公頃，而容量排第二，排喺萬宜水庫。

史 
船灣淡水湖，原本係船灣海東部，喺赤門北面，係畀山同島圍住嘅內海。1960年代香港唔夠食水，而啱起興大水塘嘅谷，又所剩無幾。當時香港水務監督毛瑾，喺船灣海遊船河，就構思起堤，將島同地連埋，就可以圍成水塘。當時政府喺內海起水塘，成為全球第一個起響海嘅水塘。

徙置
由於船灣淡水湖，比海平面高好多，原本喺水塘範圍沿岸嘅六鄉村，即小滘、大滘、金竹排、橫嶺背連橫嶺頭、涌尾同涌背，就浸喺水。所以成千名村民，就搬到大埔墟嘅六鄉新村。而白沙頭嘅三門仔村村民，同埋水上人，想維持原有鄉村社群，揀喺近船灣鹽田仔三門仔新村重新安居立戶。

結構 
船灣海東部，三面環山，對出有兩島，叫白沙頭同東頭洲。首先，起堤圍塘，起條長堤由大尾𡰪連去白沙頭，是爲主壩。而白沙頭同東頭洲，起短堤一條，而東頭洲到伯公嘴，又起多條短堤。圍塘之後，將鹹水魚捉晒，再抽乾鹹水，就可以儲水。船灣淡水湖1960年11月動工，1968年完成，10月5號正式啟用。首階段耗資四億港元。

船灣淡水湖主壩長二千一百米，另有副壩兩條，各長二百米，家下壩高廿八米。壩用哋全部用沙同大小石分層砌成。水塘面積達一千二百一十五公頃，儲水量則達到一億七千萬立方米。1970年，香港政府再耗資一億五千萬港元，同加高啲堤，1973年完成。自此儲水量增至二億三千萬立方米。

鹹度
初期有傳食水需求大，水塘嘅鹹水未抽清就注入食水，搞到供水有鹹味。但事實上，初期略帶鹹味，皆因水塘底嘅泥仍有鹽份，抽清晒都一樣會有鹹味。

水源 
船灣淡水湖會接收東江水，亦都有新娘潭嘅水。

由於香港政府同廣東省買東江水，而用量亦遠超所需，所以家下船灣淡水湖嘅水，唔會供畀市區。依家水塘水，會免費供畀大埔一帶離島鄉村用。

生態
船灣淡水湖，有魚十二種，成廿萬條淡水魚。品種有金山鯽、藍刀、土鯪魚同鯉魚等等，當中四分三係鯿魚。另一方面，船灣淡水湖嘅水，引自珠江上游嘅東江，亦無意間將河殼菜蛤引入香港，大量繁殖，阻塞水道，危害引水系統。

消閒
近水塘嘅大尾𡰪，係有燒烤場供人燒烤遊樂，亦有單車出租，唔少人踩單車去主壩。而大尾𡰪亦有好多渡假同康樂設施。

慶祝
為慶祝船灣淡水湖啟用40周年，「國際水協中國香港地區委員會」喺2007年，揀咗船灣淡水湖舉辦「世界水監測日」活動，喺10月14號，請咗卅幾間中學到場，測試水質。

圖

香港郊野公園
 船灣郊野公園
 香港水庫
 萬宜水庫
 東深供水工程

水務署：船灣淡水湖
香港自然網：船灣淡水湖
漁護署：船灣淡水湖郊遊徑
船灣淡水湖的位置－利用中原地圖
船灣淡水湖的位置－利用Google Maps
世界水監測日
國際水協中國香港地區委員會

香港水塘
船灣海